યુ મી ઓર હમ પછી અજય દેવગણે ફરી એક વાર દિગ્દર્શકની જવાબદારી સંભાળી છે. શિવાયમાં તેમણે એક મોટુ કેનવાસ તૈયાર કરી દીધુ અને તેની પર એક સુંદર લોકેશન પેઇંટ કરી દીધુ. તે એ ભૂલી ગયો કે આ પેઇંટીંગમાં સ્ટોરી પણ હોવી જોઇએ અને ભાવનાઓ પણ. જે લોકોના દિલ સુધી પહોંચે. શિવાય જોવામાં બહુ સરસ ફિલ્મ છે પરંતુ તે દર્શકો સાથે જોડાઇ શકતી નથી. અને એટલે જ ફિલ્મ પૂરી થતા થતા લોકો બોર થઇ જાય છે. જો કે એ વાતની પ્રશંસા કરવી જોઇએ કે અજય દેવગણે દિગ્દર્શક તરીકે એક લાંબી છલાંગ મારી છે.